е възможно.
 **** AD 3.23 Карти, свързани с вертолетното летище
 Аеронавигационни карти, свързани с вертолетното летище, се включват в следния ред:
 1)
 карта на летище/вертолетно летище — ИКАО;
 7)
 карта на района — ИКАО (маршрути за отлитане и транзитни маршрути);
 3)
 карта на стандартни маршрути за отлитане по прибори — ИКАО;
 4)
 карта на района — ИКАО (маршрути за долитане и транзитни маршрути);
 5)
 карта на стандартни маршрути за долитане по прибори — ИКАО;
 6)
 карта на минимални абсолютни височини при обслужване по контрол на въздушното движение с обзорни средства — ИКАО;
 7)
 карта за подход по прибори — ИКАО (за всеки тип процедура);
 8)
 карта за визуален подход — ИКАО; и
 9)
 карта за концентрацията на птици в района на вертолетното летище.
 Ако някои аеронавигационни карти не се изготвят, това се указва в раздел GEN 3.2 „Аеронавигационни карти“.
 Допълнение 2
 ФОРМУЛЯР ЗА NOTAM
 ИНСТРУКЦИИ ЗА ПОПЪЛВАНЕ НА ФОРМУЛЯРА NOTAM
 1. Общи положения
 Редът с квалификатори (елемент Q) и всички идентификатори (елементи от А до Ж включително), всеки следван от затварящи скоби, както е показано във формуляра, се излъчват, освен ако за определен идентификатор няма запис.
 2. Номериране на NOTAM
 На всяко NOTAM се определя серия, обозначена с буква и четирицифрен номер, последван от наклонена черта и две цифри за година (напр. A0023/03). Всяка серия започва на 1 януари с числото 0001.
 3. Квалификатори (елемент Q)
 Елемент Q е разделен на осем полета, всяко отделено с наклонена черта. Всяко поле се попълва. Примери за това как се попълват полетата са показани в Ръководството за аеронавигационно информационно обслужване (ИКАО, документ 8126). Полето се определя, както следва:
 1)
 FIR
 а)
 Ако обектът на информацията е географски разположен в рамките на един FIR, индикаторът на ИКАО за местоположението съвпада с този на съответния FIR. Когато летището е разположено в рамките на надлежащ FIR на друга държава членка, първото поле от елемент Q съдържа кода за този надлежащ FIR (напр. Q) LFRR/...A) EGJJ);
 или
 ако обектът на информацията е географски разположен в повече от един FIR, в полето за FIR се вписва националният буквен код по ИКАО на държавата членка, издаваща NOTAM, следван от „XX“. Индикаторът за местоположението на надлежащия UIR не се използва. След това в елемент А се вписват индикаторите на ИКАО за местоположението на съответните FIR или индикатора на държавата членка или на делегирания орган, който отговаря за предоставянето на навигационно обслужване в повече от една държава членка.
 б)
 Ако една държава членка издава NOTAM, засягащо FIR в няколко държави членки, се вписват първите две букви от индикатора на ИКАО за местоположението на издаващата държава членка плюс „XX“. След това в елемент А се вписват индикаторите за местоположението на съответните FIR или индикатора на държавата членка или на делегирания орган, който отговаря за предоставянето на навигационно обслужване в повече от една държава членка.
 2)
 КОД НА NOTAM
 Всички групи кодове на NOTAM се състоят от общо пет букви, първата от които винаги е буквата „Q“. С втората и третата буква се обозначава обектът, а с четвъртата и петата — статуса или